Laimdota Straujuma
Laimdota Straujuma Res apud Vicidata repertae: Nativitas: 24 Februarii 1951; Mežvidi Parish Patria: Lettonia Laimdota Straujuma (in regione Lettigalia nata die 24 Februarii 1951) est politica Lettoniae et ab anno 2014 prima ministra patriae. Alumna universitatis Lettonicae ubi mathematicis studuit, Laimdota Straujuma gradum doctoris meruit apud academiam scientiarum Lettonicam. Ab anno 1998 sodalis fuit factionis popularis, sed ab anno 2014 Unitatis. Fuit annis 2000-2010 secretaria civica ministeriorum pro agricultura et pro evolutione regionali. Die 25 Octobris 2011 ministra agriculturae creata est, praecessore Ioanne Dūklavs, primo ministro Valdis Dombrovskis. Quo anno 2014 ad commissionem Europaeam promoto, Laimdota Straujuma ad officium primi ministri selecta est et die 22 Ianuarii 2014 suscepit. Die 7 Decembris 2015 propter altercationes inter ministros dimissionem tam suam quam regiminis protulit.